hu pl hu hu hu hu hu hu sv hu hu hu hu hu hu hu hu hu hu hu hu hu hu hu hu hu hu hu hu hu hu en en pl en hu sv en pl en hu fr en hu en hu de en en en hu de en en en hu fr en de en hu fr en hu en hu hu en hu hu hu et fr id en hu en hu en hu hu hu hu hu hu en hu fr fr hu hu en hu nl hu hu hu hu hu ceb en hu id hu fr et fr hu hu hu hu hu en hu nb hu hu hu hu et hu hu hu es hu hu hu sk hu hu hu hu hu hu hu hu hu de hu hu hu hu
Svéd Lappföld, Norvégia (Lofoten): aurora borealis - Eupolisz.hu
Rólunk Rólatok A csapat Állás Elérhetőség Partnereink
Útjainkról Szállás Túranehézségek Kedvezmény Változtatások
Sarki fény vadászat a messzi északon, 2 országban, 7 napon át!
A mindenkori határátlépési információkról a konzuli szolgálat oldala ad aktuális és részletes tájékoztatást. Mindenki maga felelős azért, hogy azoknak a személyi feltételeknek megfeleljen, amik az utazáshoz szükségesek!
Hogy mi is az a sarki fény? A finn hagyomány szerint tűzróka, a svéd ősök az Istenek tüzének, míg a norvég felmenők a valkűrök fényének vélték a legendák szerint. Aurora borealis, amelyet egyszer mindenkinek látni kell. Mostani utunkat úgy állítottuk össze, hogy ezúttal két csodálatos téli tájat is láthassatok, miközben 7 nap alatt a rövidebb utazásoknál jóval nagyobb esély nyílik arra, hogy átéljük a sarki fény semmihez se fogható látványát.
Utunkat Svédország legészakibb részén, az érintetlen Lappföldön kezdjük, ahol az Abisko Nemzeti Park természeti csodáit élhetjük át. Megismerkedünk a husky kutyák életével és utazhatunk az általuk húzott szánokon is, felkapaszkodunk egy 1000 méter fölé magasodó csúcsra a remek panorámáért, majd a befagyott Torneträsk-tó jegén átkelve ismerkedünk meg a tajgával. Az első 3 nap alatt végig érezzük majd a Lappföld semmihez se fogható hangulatát, hiszen időnk nagy részét a természetben töltjük az Abisko környéki hegyvidék pazar panorámájával végigkísérve. Norvégia északi részén aztán merőben új kaladok várnak ránk. A Lofoten-szigetek csipkézett fjordokkal, csúcsos öblökkel és a Norvég-tenger látványával a háttérben festői képet nyújt az év bármely szakaszában. A messzi észak téli sötétsége és a fényszennyezés hiánya ismét kiváló alkalmat biztosít a sarki fény megfigyelésére. De a tél vége felé, a tavasz közeledtével a nappali órák száma azt is lehetővé teszi, hogy a leghíresebb csúcsokra felkapaszkodjunk Norvégia legszebb panorámáit megcsodálva!
Kiemelt látnivalók és élmények az utazás során:
- pazar kilátás a Nuolja (1164 m) csúcsáról,
- az Abisko Nemzeti Park csodálatos hegyvidéke,
- fakultatív Husky-farm látogatás és kutyás szánozás,
- a nagy eséllyel megjelenő aurora borealis fényjelenség,
- a világhírű Lofoten-szigetek télen, fjordokkal és hangulatos kisvárosokkal,
- Norvégia északi részének legszebb túrái és kilátópontjai.
2023. március 02. -
Érkezés Kirunába, Svédország lappföldi részének legnagyobb városába. Utunk a repülőtérről indul, itt felvesszük a kisbuszokat, majd innen az 1 órára fekvő Abisko városkája felé vesszük az irányt. Abisko földrajzi fekvéséből adódóan egy időjárási anomália jótékony hatását élvezve svéd lappföld talán legjobb klímájú települése. A sarkvidéki hideg természetesen itt is dermesztő, ám az Abiskót körülvevő hegyek miatt a téli hónapokban az átlagnál jóval többször derültek az éjszakát, ez pedig kifejezetten kedvez a sarki fény vadászatokhoz, melyekért egyre nagyobb számban érkeznek lelkes turisták Svédország legészakibb csücskébe. Szállás: a svéd turista szövetség által fenntartott hangulatos vendégházban, 2-4 ágyas szobákban. Ellátás: reggeli.
Abisko, Nuolja (1164 m), Björkliden
Mai napunkon egy hosszabb túrára indulunk Abiskóból. A város feletti Aurora Sky Stationhöz felvonókkal megyünk fel, innen pedig egy rövid túra után meghódítjuk az 1164 méteres Nuolja csúcsot, ahonnan csodálatos panoráma fogad minket a környező tájról. A csúcstámadás után a hegy túloldalán, egy új útvonalon erekszkedünk le Björklinden településre, hogy innen aztán már a lemenő nap utolsó sugaraival együtt vonatozunk vissza alig negyed óra alatt Abiskóba. Az éjszaka folyamán a szállásunk közelében kezdődhet meg az első sarki fény vadászat. Túratáv: 6 km, szint: 200 méter fel, 800 méter le, menetidő: 4-5 óra. Szállás: a svéd turista szövetség által fenntartott hangulatos vendégházban, 2-4 ágyas szobákban. Ellátás: reggeli.
Abisko, fakultatív kutyaszánozás, Torneträsk-tó
Délelőtt túrázunk egyet a környéken, megnézünk két kilátópontot is Abisko mellett, majd a délutánt pihenéssel töltjük. Akik még egy kis plusz aktivitásra vágynak, azokkal meglátogatunk egy helyi Husky farmot, ahonnan pedig egy izgalmas, 2-3 órás kutyaszánozás veszi kezdetét a környéken, már estébe nyúlóan. Vacsoránk után szokás szerint, immáron utolsó alkalommal indulunk a szállásunk melletti Torneträsk-tó partjára, hogy ismét adjunk egy esélyt a sarki fénynek. Szállás: a svéd turista szövetség által fenntartott hangulatos vendégházban, 2-4 ágyas szobákban. Ellátás: reggeli.
Abisko, Tjeldbergtinden (367 m), Reine
A mai napon reggelink után pakolás következik, hiszen elhagyjuk Svédországot és áttesszük székhelyünket Norvégiába az utolsó 4 napra. Egy egész napos, 400 km-t magában foglaló utazás vár ránk, amit természetesen többször is megszakítunk gyönyörű kilátópontokon, fjordoknál, hangulatos kisvárosokban. Egy nagyobb megállót is beiktatunk, hogy Svolvær települése mellett felkapaszkodjunk a 367 méteres Tjeldbergtinden csúcsára. A rövid túra egy egészen pazar körpanorámával ajándékoz meg minket, ám ez csak egy bemelegítő lesz a Lofoten-szigetek legszebb részei előtt. Már sötétben, kora este érkezünk meg a Lofoten-szigetek talán legcsodálatosabb fekvésű városkájába, a híres Reinébe. Az egészen pazar elhelyezkedésű szállásunkon 3 éjszakát töltünk. Túratáv: 5 km, szint: 300 méter, menetidő: 2-3 óra. Szállás: 4 csillagos apartmanokban, 2 ágyas szobákban.
Reine, Ryten (543 m), Kvalvika Beach, Reine
Nehéz választani a Lofoton-szigetek által nyújtott káprázatos látnivalók közül, melyek télen egy egészen izgalmas arcukat mutatják. A változatos időjárás pedig erre még rá is tesz egy lapáttal. Hol csodálatos napsütésben, hol pedig kisebb nagyobb hóviharokban járjuk majd be a szigetvilág legdélebbi vidékét a következő 2 napban. Először a Reinétől északra fekvő Moskenesøya-félszigetet fedezzük fel, melyre Fredvangnál közúti hídon fogunk átkelni. Első túránk egy parkolóból indul, célunk pedig a Kvalvika Beach, amelyet bármelyik évszakban is látogatunk, a Lofoten egyik legszebb strandját ismerhetjük majd meg. A 2-3 órás séta után a félsziget legszebb csúcsát vesszük célba, és szép idő esetén nekivágunk a Ryten csúcsának. Az 543 méteres ikonikus csúcs messze földön híres, a kilátás pedig egészen elképesztő. A csúcsról körülnézve kicsodálkozzuk magunkat, majd már a lemenő nap fényeiben indulunk meg kisbuszunkhoz, és visszatérünk a közeli szállásunkra. Kvalvika túra: 3 km, 200 m szint, 2-3 óra. Ryten csúcstúra: 3,5 km, 550 m szint, 3-4 óra.
Reine, Reinebringen (448 m), Å, Sakrisøya, Reine
Utolsó teljes napunkat ismét egy csúcstúrával kezdjük, a szállásunkról is jól látható másik világhírű csúcs, a 448 méteres Reinebringen megmászására indulunk a reggeli órákban. Természetesen aki már inkább pihentetőbb programok után nézne, ők maradhatnak a szállások, vagy akár bálnalesre is elmehetnek hajókkal. Akik bevállalják a mai túrát, biztosan nem fogják megbánni. A kisbuszt ezúttal nem fogjuk használni, a szállásról már egyből a csúcs felé vesszük az irányt, ahová időjárástól függően kb. 2 óra alatt fogunk majd felérni. A csúcsról végre madártávlatból is megnézhetjük a szállásunk környéki csodálatos öblöket és apróbb szigeteket. A túra végén ebédelünk egyet, majd délután sorra vesszük az eddig még nem felfedezett látnivalókat: Å és Sakrisøya apró halászfalui mindenki számára emlékezes utolsó benyomásokat fognak adni a Lofoten-szigetekről. Este aztán megtartjuk a búcsúvacsorát, és persze utoljára meglessük, hogy vajon cikázik e a sarki fény a norvég égbolton. Reinebringen túra: 4 km, 450 m szint, 2-3 óra.
Reine, Evenes reptér, hazautazás
A mai napra szervezett programunk már nincs, így a repülőnk indulásának függvényében Evenes reptere felé vesszük az irányt.
Az oldalon látható képeket Pál Máté készítette.
Kanári-szigetek: Gran Canaria, Lanzarote
Izland: aurora borealis (szilveszter)
Elfelejtett jelszó | Regisztráció
Úttípus Dátum Időtartam Nehézség Földrész Ár Szabad helyek Busz / Repűlő
Izland: aurora borealis (5 nap)
Izland: aurora borealis (szilveszter)
Kanári-szigetek: Gran Canaria, Lanzarote
Svéd Lappföld, Norvégia (Lofoten): aurora borealis
Tanzánia szafari: Ngorongoro-kráter, Zanzibár
Törökország: Kappadókia és Lükia
Everest alaptábor trekking, Kala Pattar (Nepál)
2919 m - Olümposz
4167 m - Toubkal (Marokkó)
4566 m - Mount Meru (Tanzánia)
5895 m - Kilimandzsáró (v7s) (Machame-ösvény)
6893 m - Ojos del Salado (v7s)
8200 Veszprém, Szeglethy u. 1.
Telefon: 0036 88 871728
Telefon: 0036 20 3190881 | E-mail: info@eupolisz.hu
Adószám: 12600229-2-19 | Engedélyszám: U-000463
Bankszámlaszám: OTP : 11702036-20703451
Utazási szerződés Jogi nyilatkozat Engedélyünk